22/2/2017

הורים יקרים

ושוב אתכם....ושוב מכת מצריים ה 11 - ההסעות.

אחד הסימנים לחוסר שפיות זו חזרה חוזרת ונשנית על אותה פעולה, על אותה עשייה, כאילו לא שמנו לב כבר בפעם הראשונה שהפעולה לא גורמת לתגובה המצופה.

בעניין ההתנהלות שלנו בנושא ההסעות לבית הספר, אנחנו כקהילה איננו שפויים כלל וכלל.

הציפייה שלנו ש50 ילדים מכיתה א עד ח ישבו בנחת באוטובוס קרוב לחצי שעה בלי

שה "משיגינס" יפרצו את הגבולות הפנימיים שלהם איננה הגיונית.

העיסוק שלנו ,שהתחזק לצערי במערכה הנוכחית, בלסמן את הילדים שהגבולות שלהם רופפים מעט מאלה של אחרים מוטעה לחלוטין. הבעיה היא לא ילד כזה או אחר, הבעיה היא הסיטואציה הבלתי אפשרית שאנו מכניסים את ילדינו אליה. חשוב לי לציין שוב ושוב למרות שעד כה קולי לא נשמע בעניין הזה.( כנראה שאני לא שפוי משהו...) הילדים , אף אחד מהם לא אשם. ההורים לילדים ש" בורח" להם לפני האחרים, גם אתם לא אשמים. זה אנחנו כולנו כקהילה, כחבורה של הורים. העיסוק במי עושה מה, לא נכון במקרה הזה.

אז מה אני מציע לעשות :

1. שינוי אווירה - אתמול רינת וסחבק פגשנו את יריב מנהל בית הספר , סוכם שהוא ישוחח עם הילדים, לא ינזוף בהם ,לא בכלל ולא בפרטים, אלא ינסה לגייס את הכוחות הפנימיים שלהם להתמודד עם הסיטואציה.
2. רינת וצוות ההדרכה למינהו יעשו פעולה דומה במושב. המטרה – שינוי האווירה.
3. ניסיון לייצר אצל הילדים הבוגרים סוג של אחריות ( אח בוגר) לקטנים יותר. נראה שהילדים שלומדים בשורשים נהנים מאווירה משופרת משהו מאחרים. גם עקב מהלך כזה בשורשים.
4. נוכחות מבוגר בהסעות. אני מאמין שכשמבוגר שהילדים מכירים יהיה נוכח בשטח. יש סיכוי סביר שה"משיגינס" יחזיקו עוד קצת בפנים לפני שיתפרצו ויש מצב שאפילו עד סוף הנסיעה. אין הכוונה שנהיה שומרים אקטיביים, שנעיר לכל ילד שזז , מספיק שנייצר אווירה נעימה כשנעלה להסעה, נביט בילדים מידי פעם. נהיה שם .

בקרוב נזמן שוב פגישת הורים נמשיך לחשוב איך נכון לנו להתנהל מכאן ואילך.

גדי אזולאי